
OPĆINSKI SUD U LJUBUŠKOM

	Na temelju članka 45 stavka 2 točke h) i članka 241 stavka 1 Zakona o kaznenom postupku Federacije BiH[footnoteRef:1] (u daljem tekstu: ZKP F BiH), p o d i ž e m: [1:  Zakon o kaznenom postupku Federacije Bosne i Hercegovine („Službene novine Federacije BiH“, broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10, 8/13, 59/14 i 74/20)] 


O P T U Ž N I C U

	Protiv:

	M. B. rođena … u B., Lj. 

	Da je:

	U vremenskom razdoblju od 5. 9. 2024. godine do 14. 10. 2024. godine, u mjestu B., Lj., nakon što je 29. 7. 2024. godine V. Č. od F. B. kupila ½ dijela nekretnine na parceli …, k.o. B., svjesna da samovlasno uporabom sile pribavlja neko svoje pravo za koje smatra da joj pripada, htijući to, u više navrata V. Č. je onemogućavala prolazak do navedene parcele, tako što joj je 5. 9. 2024. godine zapriječila dolazak na parcelu na način da je postavila lanac s lokotom na drvenu ogradu koja se nalazi na općinskom zemljištu, nakon čega je 7. 9. 2024. godine ponovno V. Č. i P. Z. koji je bio sa V. Č. zapriječila dolazak na parcelu, a zatim je 9. 9. 2024. godine ponovno P. Z. zapriječila dolazak na parcelu na način da je ponovno postavila lanac s lokotom na drvenu ogradu koja se nalazi na općinskom zemljištu, pa je tako i 14. 10. 2024. godine oko 10:00 sati kada su V. Č. i P. Z. krenuli prema navedenoj parceli, stala ispred njih, te ih počela vrijeđati, nakon čega je na ulazu u parcelu V. Č. parkirala vozilo marke „VW Golf“ i na taj način im onemogućila prolazak do parcele, 

dakle, uporabom sile pribavljala pravo za koje smatra da joj pripada.

	Čime da je počinila kazneno djelo Samovlašće – opisano i kažnjivo po članku 370 stavku 1 Kaznenog zakona Federacije BiH[footnoteRef:2] (u daljem tekstu: KZ F BiH). [2:  Kazneni zakon Federacije Bosne i Hercegovine („Službene novine Federacije BiH“, br. 36/03, 37/03, 21/04, 69/04, 18/05, 42/10, 42/11, 59/14, 76/14, 46/16, 75/17, 31/23 i 58/25)] 

